tartuNLP/wikipedia-smugri-20251201 huggingface dataset:
Mariam al-Asturlabi

Mariam al-Asturlabi ( tai al-'Ijliya bint al-'Ijliyy al-Asturlabiyy () oli Aleppossa Pohjois-Syyriassa 900-luvulla elänyt naispuolinen astronomisten instrumenttien valmistaja, jolle Syyrian arkeologinen seura antoi etunimen "Mariam". 
Ainoa tunnettu lähde.
Raya Wolfsun toteaa, että kaikki tiedot Mariam al-Asturlabista ("Mariam Astrolabintekijä") ovat peräisin nimiluettelosta, joka on peräisin 900-luvun lopulta. Luettelon tekijä Fihristi eli Ibn al-Nadim oli bagdadilainen elämäkerturi, joka muu ohella teki luettelon astrolabien tekijöistä. Mariam al-Asturlabin hahmon synnyttänyt teksti kuuluu seuraavasti: "[Astronomisten instrumenttien] tekijöiden nimet: -- al-‘Ijli al-Asturlabi, Betuluksen [Nastuluksen?] oppilas; al-’Ijliya, hänen tyttärensä, Betuluksen [Nastuluksen?] oppilas, joka oli Sayf Al-Dawlan kanssa [=työskenteli hänen kanssaan]."
Lähde sisältää seuraavia tietoja:
Tyttärestä ei ole muita tietoja. Hänen syntymä- tai kuolinvuottaan ei tiedetä, hänen ulkonäkönsä on tuntematon, eikä tarkempia tietoja ole hänen työstään eikä edes nimestä. Etunimen "Mariam" hänelle antoi Syyrian Arkeologinen Seura. 
Nousu legendaksi.
Raya Wolfsun toteaa, että tarina Mariam al-Asturlabista on imenyt itseensä uusia yksityiskohtia ja saanut myös romanttista väriä. The Women's Channel kertoo, että Mariamista on tullut roolimalli ympäri maailman miljoonille tytöille, jotka haluavat jättää itsestään jäljen tutkijoina ja keksijöinä. Nykyisin hänestä kerrotaan lähinnä islamilaisissa lähteissä myös seuraavia asioita:
Kyren Wilson

Kyren Wilson (s. 23. joulukuuta 1991) on englantilainen snooker-ammattilainen ja lajin maailmanmestari vuodelta 2024. Hän siirtyi ammattilaiseksi vuonna 2010. 
Wilson voitti ensimmäisen ranking-tittelinsä vuoden 2015 Shanghai Mastersissa, kun hän sijoittui maailmanlistassa sijalle 54. Hän voitti Judd Trumpin finaalissa lukemin 10–9. Ensimmäisen maailmanmestaruutensa Wilson voitti vuonna 2024 hänen voitettuaan finaalissa Jak Jonesin erin 18–14.
Stephanie Kelton

Stephanie Kelton (s. 1969) on yhdysvaltalainen ekonomisti ja yhteiskuntapolitiikan ja talouden professori Stony Brook University -yliopistossa New Yorkissa. Hän toimi aiemmin talouden professorina University of Missouri–Kansas City -yliopistossa Missourissa, Yhdysvaltain senaatin budjettikomitean 2015 vähemmistöpuolueen henkilöstön pääekonomistina ja talous-neuvonantajana Bernie Sandersin vuoden 2016 presidentinvaalikampanjassa. Hän on New Economic Perspectives -blogin perustaja ja päätoimittaja. Kelton on Modern Monetary Theory -talousteoriasuuntauksen johtava puolestapuhuja ja hänet nimettiin Politico-lehden "50 ajattelijaa, tekijää ja visionääriä jotka muuttavat Amerikkalaista politiikkaa vuonna 2016" -listauksessa sijalle 44. Kelton kannattaa Alexandria Ocasio-Cortezin Green New Deal -aloitetta. 
Stephanie Kelton on jäsen WHO:n "Council on the Economics of Health For All " neuvostossa. Sanna Marin on tämän WHO:n neuvoston suojelija.
Pyhän Marian kirkko (Luddenham)

Pyhän Marian kirkko () on käytöstä poistettu kirkkorakennus Luddenhamin kylässä. 1100-luvulla rakennettu kirkko, johon on osittain käytetty roomalaisaikaista tiiltä, on Grade I -luokan arvorakennus.
Hautausmaalla on kolme Grade II -luokan monumenttia. Kirkosta lounaaseen on kaksi identtistä hautakiveä vuosilta 1745 ja 1747.
Burton upon Trent

Burton upon Trent (usein Burton) on noin asukkaan kaupunki Staffordshiren kreivikunnassa läntisessä Keski-Englannissa. Se sijaitsee Trentjoen ja Trentin–Merseyn kanavan varsilla, East Staffordshiren boroughissa. Kaupunki tunnetaan perinteikkäästä panimoteollisuudestaan, minkä lisäksi siellä on valimoita ja muuta teollisuutta. Burton upon Trent on Bassin panimon kotikaupunki. Myös Isossa-Britanniassa suosittu Marmite-levite on keksitty alun perin Burtonissa.
Historia.
Legenda kertoo, että irlantilainen abbedissa Modwen toi kristinuskon seudulle 600-luvulla. Vuonna 1002 saksilainen ylimys Wulfric Spot perusti nykyisen kaupungin paikalle Burton Abbeyn benediktiiniluostarin, josta on säilynyt nykypäiviin vain portinvartijan tupa, pätkä muuria ja yksi oviaukko. Luostarin ympäristöön syntyi asutusta, ja vuonna 1200 munkit saivat Juhana Maattomalta oikeuden järjestää kylässä viikoittaiset markkinat ja isomman tapahtuman kerran vuodessa. Englannin luostarilaitoksen lakkauttamisen (1536–1541) jälkeen luostarin maat päätyivät William Pagetille. Pagetin suvun asema säilyi merkittävänä kaupungissa 1900-luvulle asti, ja heidän kunniakseen on nimetty useita katuja, kouluja ja virastoja.
Burtonin pohjavesi suodattuu kipsin läpi, minkä ansiosta se soveltuu erinomaisesti oluenpanoon. Panimotoiminnan historia kaupungissa ulottuu jo Burton Abbeyn munkkeihin, mutta 1700-luvulle asti oluen myynti rajoittui vain lähitienoisiin. Trentjoen purjehduskelpoisuuden parannustyöt (1712) ja Trentin–Merseyn kanavan avaaminen (1777) laajensivat markkinoita ja houkuttelivat kaupunkiin panimo- ja tekstiiliteollisuutta. Rautatien saavuttua kaupunkiin vuonna 1839 kaupankäynti vilkastui entisestään, ja Burtonista tuli Ison-Britannian johtava panimokaupunki.
Ida Königsmark

Ida Henningintytär Königsmark (kuollut 1450) oli ruotsalainen ylhäisönainen ja Kastelholman linnaläänin haltija. 
Ida Königsmarkin ponnistelut Kastelholman linnan puolustamiseksi mainitaan Kaarlenkronikassa kertomuksessa Engelbrektin kapinasta, joka johti linnan piirityksen vuonna 1433. Siihen aikaan hän hallitsi linnaa, jonka hänen toinen miehensä Bengt Pogwisch oli jättänyt hänelle läänityksenä kuollessaan vuonna 1432. On esitetty, että läänitys on ollut pantti, jota leski on pitänyt hallussaan, kunnes luovutuksesta on sovittu.
Linnaa piirittivät talonpojat, jotka olivat lähteneet hakemaan oikeutta Joan Folkenpojan johdolla Etelä-Pohjanmaan rannikolta osana kapinaliikettä. Königsmarkin pojan linnanvouti ja lääninherra Otto Pogwischin sanotaan antautuneen kompromissina ainoana ehtonaan, että saa säilyttää henkensä. Ida Königsmarkin vierailuista Kastelholmassa ei ole mitään tietoa. 
Tästä kertoo Kaarlenkronikka: 
&lt;poem&gt;"Thet Slottet hade i thet sinne"
"Frv Yda en uthländsk Qvinne"
"Bätter Konungen henne trodde"
"Än nakon then i Sverike bodde"
"Thet var nu Svenskom til spott"
"At Qvinna skulle rada Rijksens Slott"&lt;/poem&gt;
&lt;poem&gt;"Linnassa oli siihen aikaan"
"Rouva Yda ulkomainen Nainen;"
"Paremmaksi kuningas häntä luuli"
"Kuin jotakuta Ruotsissa asunutta;"
"Siinä nyt pilkattiin Ruotsalaista"
"Kun Nainen saattoi hallita Valtakunnan Linnaa"&lt;/poem&gt;
Kaarlenkronikan ideoija Kaarle Knuutinpoika Bonde on halunnut runossa korostaa Ruotsin ylimystön suuttumusta siitä, että saksalainen Eerik Pommerilainen oli syrjäyttänyt heidät kuninkaaksi tullessaan ja kuinka naisen hallitsema linna loukkasi lisäksi miehistä ylpeyttä.
Perhe ja suku.
Königsmarck oli saksalaisen aatelismiehen ja kuningas Eerik Pommerilaisen neuvonantajan Henning Königsmarckin tytär ja naimisissa ensin Thomas von Vitzenin ja myöhemmin tanskalaisen valtaneuvoksen Bengt Pogwischin kanssa. Hänen lapsiaan olivat mainitun Otto Pogwischin lisäksi tytär Sigrid (van Vitzen) ja vanhoilla päivillään karkotettu holsteinilainen aatelisjohtaja Henning Pogwisch (s. noin 1418, k. 1481). Idan veli Bengt Königsmark (k. aik. 1431) oli ainakin 1415–1423 voutina Kalmarissa.
Pang Qing

Pang Qing (s. 24. joulukuuta 1979 Harbin, Kiina) on kiinalainen taitoluistelija. Hän on saavuttanut olympiahopeaa ja voittanut kaksi maailmanmestaruutta pariluistelussa. Hänen parinaan on luistellut Tong Jian.
Ura.
Pang Qing ja Tong Jian kilpailivat juniorien maailmanmestaruuskilpailuissa kolmasti ja sijoittuivat parhaimmillaan kahdeksanneksi vuonna 1999. Samana vuonna he sijoittuivat ensimmäisissä aikuisten MM-kilpailuissaan 14:nneksi. Kahtena seuraavana vuonna MM-sijoitukset olivat viidestoista ja kymmenes. Vuonna 2002 he sijoittuivat Salt Lake Cityn talviolympialaisissa yhdeksänneksi ja MM-kilpailuissa viidenneksi sekä voittivat neljän maanosan mestaruuden.
Vuoden 2003 MM-kilpailuissa Pang ja Tong sijoittuivat neljänneksi. Vuonna 2004 he saavuttivat Dortmundin MM-kilpailuissa pronssia ja voittivat jälleen kultaa neljän maanosan mestaruuskilpailuissa. Vuonna 2005 he sijoittuivat MM-kilpailuissa neljänneksi. Torinon olympialaisissa 2006 he sijoittuivat neljänneksi. Samana vuonna he voittivat Calgaryssa maailmanmestaruuden.
Tokion MM-kilpailuissa 2007 Pang ja Tong saavuttivat hopeaa. Vuonna 2008 he sijoittuivat MM-kilpailuissa viidenneksi ja voittivat neljän maanosan mestaruuden. Kaudella 2008–2009 he voittivat Grand Prix -finaalin ja neljän maanosan mestaruuden sekä sijoittuivat MM-kilpailuissa neljänneksi. Vancouverin olympialaisissa 2010 pari saavutti hopeaa oltuaan lyhytohjelmassa neljäs ja vapaaohjelmassa paras ja hävittyään toiselle kiinalaisparille Shen Xue / Zhao Hongbo runsaan kolmen pisteen erolla. Samana vuonna he voittivat Torinossa uransa toisen maailmanmestaruuden.
Moskovan MM-kilpailuissa 2011 Pang ja Tong saavuttivat pronssia. Samana vuonna he voittivat viidennen kerran urallaan neljän maanosan mestaruuden. Vuoden 2012 MM-kilpailuissa he sijoittuivat neljänneksi ja vuonna 2013 viidenneksi. Sotšin olympialaisissa 2014 he sijoittuivat neljänneksi. Vielä Shanghain MM-kilpailuissa 2015 he saavuttivat uransa kuudennen MM-mitalin, pronssia.
Joulukuussa 2013 Pang ja Tong luistelivat Grand Prix finaalissa piste-ennätyksekseen 213,98, johon sisältyi heidän lyhytohjelmaennätyksensä 75,40. Vapaaohjelman piste-ennätyksensä 141,81 he tekivät Vancouverin olympialaisissa 2010.
Pang on pituudeltaan 160-senttinen. Hän kilpaili vuoteen 1993 saakka yksiluistelussa. Pang ja Tong avioituivat kesäkuussa 2016.
Tong Jian

Tong Jian (s. 15. elokuuta 1979 Harbin, Kiina) on kiinalainen taitoluistelija. Hän on saavuttanut olympiahopeaa ja voittanut kaksi maailmanmestaruutta pariluistelussa. Hänen parinaan on luistellut Pang Qing.
Ura.
Tong Jian ja Pang Qing kilpailivat juniorien maailmanmestaruuskilpailuissa kolmasti ja sijoittuivat parhaimmillaan kahdeksanneksi vuonna 1999. Samana vuonna he sijoittuivat ensimmäisissä aikuisten MM-kilpailuissaan 14:nneksi. Kahtena seuraavana vuonna MM-sijoitukset olivat viidestoista ja kymmenes. Vuonna 2002 he sijoittuivat Salt Lake Cityn talviolympialaisissa yhdeksänneksi ja MM-kilpailuissa viidenneksi sekä voittivat neljän maanosan mestaruuden.
Vuoden 2003 MM-kilpailuissa Tong ja Pang sijoittuivat neljänneksi. Vuonna 2004 he saavuttivat Dortmundin MM-kilpailuissa pronssia ja voittivat jälleen kultaa neljän maanosan mestaruuskilpailuissa. Vuonna 2005 he sijoittuivat MM-kilpailuissa neljänneksi. Torinon olympialaisissa 2006 he sijoittuivat neljänneksi. Samana vuonna he voittivat Calgaryssa maailmanmestaruuden.
Tokion MM-kilpailuissa 2007 Tong ja Pang saavuttivat hopeaa. Vuonna 2008 he sijoittuivat MM-kilpailuissa viidenneksi ja voittivat neljän maanosan mestaruuden. Kaudella 2008–2009 he voittivat Grand Prix -finaalin ja neljän maanosan mestaruuden sekä sijoittuivat MM-kilpailuissa neljänneksi. Vancouverin olympialaisissa 2010 pari saavutti hopeaa oltuaan lyhytohjelmassa neljäs ja vapaaohjelmassa paras ja hävittyään toiselle kiinalaisparille Shen Xue / Zhao Hongbo runsaan kolmen pisteen erolla. Samana vuonna he voittivat Torinossa uransa toisen maailmanmestaruuden.
Moskovan MM-kilpailuissa 2011 Tong ja Pang saavuttivat pronssia. Samana vuonna he voittivat viidennen kerran urallaan neljän maanosan mestaruuden. Vuoden 2012 MM-kilpailuissa he sijoittuivat neljänneksi ja vuonna 2013 viidenneksi. Sotšin olympialaisissa 2014 he sijoittuivat neljänneksi. Vielä Shanghain MM-kilpailuissa 2015 he saavuttivat uransa kuudennen MM-mitalin, pronssia.
Joulukuussa 2013 Tong ja Pang luistelivat Grand Prix finaalissa piste-ennätyksekseen 213,98, johon sisältyi heidän lyhytohjelmaennätyksensä 75,40. Vapaaohjelman piste-ennätyksensä 141,81 he tekivät Vancouverin olympialaisissa 2010.
Tong on pituudeltaan 179-senttinen. Hän aloitti yksinluistelijana ja kilpaili kaksi vuotta jäätanssissa ennen siirtymistään pariluisteluun. Tong ja Pang avioituivat kesäkuussa 2016.
Baby Jane (elokuva)

Baby Jane on vuonna 2019 ensi-iltansa saanut suomalainen draamaelokuva, jonka on ohjannut Katja Gauriloff. Se perustuu Sofi Oksasen samannimiseen romaaniin, jonka ovat sovittaneet käsikirjoitukseksi Gauriloff ja Veera Tyhtilä. Elokuva on Gauriloffin ensimmäinen pitkä elokuva. Sen pääosissa ovat Roosa Söderholm, Maria Ylipää, Nelly Kärkkäinen ja Lauri Tilkanen. Elokuva kertoo nuoresta Jonnasta (Söderholm), joka muuttaa Helsinkiin ja tutustuu itsevarmaan Pikiin (Ylipää). Elokuvan ovat tuottaneet Joonas Berghäll ja Satu Majava tuotantoyhtiö Oktoberista ja sen levittäjänä toimi Future Film.
"Baby Jane" sai ensi-iltansa kansainvälisenä naistenpäivänä 8. maaliskuuta 2019.
Vastaanotto.
Katja Gauriloffin ensimmäinen pitkä fiktio-ohjaus on "Anna"-lehden Kaisu Tervosen mukaan intensiivinen kahden naisen rakkaustarina ja mielenterveysdraama. Se sai häneltä kolme tähteä viidestä.
Sampo Bergmanin (Film-O-Holic.com) mielestä elokuva on harkittu, sisällöllisesti rikas ja taiten ohjattu romaanifilmatisointi, vaikka hahmokuvastossa onkin puutteita. ”Gauriloffin ohjauksellinen ote pitkän fiktion saralla kuitenkin vakuuttaa, vaikka elokuvaa ei suoranaiseksi täysosumaksi voikaan kutsua.” "Baby Jane" sai häneltä kolme tähteä neljästä.
Juho Typpö piti uutuuselokuvaa "Helsingin Sanomissa" tunnelmallisena ja päällisin puolin vaikuttavana, esteettisesti hienona ja tunnelmaltaan hyvin voimakkaana. Hän antoi sille kolme tähteä viidestä, koska jähmeä sovitus ei aivan tavoita romaanin toimivuutta.
Arto Pajukallio harmitteli "Tv-maailma"-lehdessä vuonna 2024, miten kerronnaltaan oudon vanhakantainen elokuva ei löydä omaa, vahvaa näkökulmaa lupaavia mahdollisuuksia antavalle tarinalle. Hän antoi tälle ”ikävästi kouraisevalle pettymykselle” kaksi tähteä viidestä.
Itäinenkatu

Itäinenkatu on kävelykatu, joka sijaitsee Tampereen keskustassa Finlaysonin vanhalla tehdasalueella. Se on pohjois-eteläsuuntainen jalankulun ja pyöräilyn sekä huoltoajon väylä, joka sijoittuu Finlaysoninkadun ja Satakunnankadun väliin. Satakunnankadun eteläpuolella katulinja jatkuu Aleksis Kiven katuna.
Itäinenkatu on osa Tammerkosken teollisuusmaisemaa, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Nykyään kadun varrella toimii elokuvateatteri Plevna sekä ravintoloita ja muita yrityksiä.
Kadun historia ja nimi.
Itäinenkatu oli alun perin osa samaa katua kuin nykyinen Aleksis Kiven katu. Tämän kadun pohjoisosan molemmilla puolilla oli ainoastaan Finlaysonin teollisuusrakennuksia, ja vuonna 1913 yhtiö sai kaupungilta luvan sulkea tämän katuosuuden. Sen ylle välittömästi Satakunnankadun pohjoispuolelle rakennettiin porttirakennelma, Finlaysonin portti.
Itäisenkadun jäljelle jääneen osuuden nimi muutettiin 1930-luvulla Aleksis Kiven kaduksi, joka sai nimensä kirjailija Aleksis Kiven mukaan. Nimenmuutos ei koskenut kadun suljettua pohjoisosaa, jota ei edes pidetty katuna vaan osana Finlaysonin teollisuustonttia. Kun Finlaysonin teollisuustoiminta alueella 1990-luvulla loppui, alueen asemakaavaa muutettiin, ja vanha kadunimi otettiin tällä osuudella jälleen käyttöön.
Nimi "Itäinenkatu" on lyhentymä vielä vanhemmasta kadunnimestä "Itäinen pitkäkatu".
Rakennuskanta.
Itäiselläkadulla on useita rakennustaiteen, kulttuurihistorian ja kaupunkikuvan kannalta arvokkaita kohteita, jotka on suojeltu asemakaavalla.
Mária Zalai-Kövi

Mária Zalai-Kövi (20. lokakuuta 1924 Târgu Mureș, Romania – 28. lokakuuta 2013 Budapest) oli unkarilainen telinevoimistelija ja olympiamitalisti.
Zalai-Kövi saavutti joukkuekilpailusta olympiahopeaa sekä Lontoossa 1948 että Helsingissä 1952. Helsingissä hän voitti myös yhteisvoimistelussa pronssimitalin ja sijoittui henkilökohtaisissa telinekilpailuissa parhaimmillaan hypyssä yhdeksänneksi.
Irén Daruházi-Karcsics

Irén Daruházi-Karcsics (18. maaliskuuta 1927 Budapest – 13. lokakuuta 2011 Budapest) oli unkarilainen telinevoimistelija ja olympiamitalisti.
Daruházi-Karcsics saavutti joukkuekilpailusta olympiahopeaa sekä Lontoossa 1948 että Helsingissä 1952. Helsingissä hän voitti myös yhteisvoimistelussa pronssimitalin ja sijoittui henkilökohtaisissa telinekilpailuissa parhaimmillaan eritasonojapuilla 14:nneksi. MM-kilpailuissa Daruházi-Karcsics saavutti joukkuekilpailun hopeaa Roomassa 1954.
Meschac Gaba

Ekué Woekedje Meschac Gaba (s. 1961 Cotonou Benin) on beniniläinen, Hollannissa asuva taiteilija. Gaba käsittelee installaatioissaan enimmäkseen yhteiskuntapoliittisia kysymyksiä, kuten kolonialismin vaikutuksia Afrikassa, mutta hän esittää myös viittauksia nykytaiteeseen ja sen instituutioiden rooliin. Hänen teoksiaan on ollut esillä kansainvälisissä näyttelyissä, kuten Documenta 11:ssa Venetsian biennaalissa vuonna 2003. 
Elämä.
Meschac Gaba toimi aluksi itseoppineena ja opiskeli myöhemmin taidemaalariksi Zossou Gratienin työpajassa. Beninissä järjestettyjen ensimmäisten näyttelyiden jälkeen eräs säätiö Ranskassa kutsui hänet vuonna 1990 Ranskaan, jonka jälkeen hän teki matkoja Senegaliin ja Norsunluurannikolle. Vuonna 1996 hänet hyväksyttiin lopulta opiskelemaan Amsterdamin Rijksakademie van Beeldende kunsteniin ja hän myi ensimmäiset teoksensa Stichting Beeldende Kunsti -säätiön ja muihin kokoelmiin. 
1990-luvun lopusta lähtien Gaba osallistui lukuisiin kansainvälisiin näyttelyihin, muun muassa kuraattori Okwui Enwezorin järjestämään Mirror's Edge -näyttelyyn. Enwezor esitteli Gaban teoksia myös Documenta 11:ssa ja Africa Remixissä vuosina 2004-2007. Vuonna 2003 Gaba oli yksi viidestä taiteilijasta, jotka edustivat Alankomaita Venetsian biennaalissa. Hänen teoksiaan on myös ollut esillä useissa muissa biennaaleissa, muun muassa vuonna 2006 Kuuban Havanan biennaalissa, São Paulon biennaalissa Brasiliassa ja Sydneyn biennaalissa Australiassa. 
Vuonna 2000 Gaba meni naimisiin hollantilaisen kuraattorin Alexandra van Dongenin kanssa. Heidät vihittiin näyttelyssä For Real Stedelijk Museumissa Amsterdamissa, joka dokumentointiin samaan aikaan kuin teos "Häähuone" taideperformanssina.
Tuotanto.
Meschac Gaban teokset liittyvät pääasiassa kolonialismin ja globalisaation vaikutuksiin. Hän yhdistää teoksensa monimutkaisiin talous-, kulttuuri- ja yhteiskuntasuhteisiin, sekä ilmiöihin, jotka liittyvät suoraan yksilön elämän todellisuuteen. Hänen teoksensa "Boulangerie Africaine" (2004, Afrikkalainen leipomo) teemana oli patonki, jonka Ranskan siirtomaaisännät ottivat käyttöön Gaban kotimaassa Beninissä ja josta on tullut osa paikallista ruokakulttuuria, vaikka vehnän viljelylle ei ole todellisia paikallisia perusteita.
Keskeinen aihe Gaban töissä on seteli. Hän saattaa käyttää sitä joko itsenäisenä motiivina tai usein manipuloituna, tai se on usein suoraan materiaalina installatioissa ja taide-esineissä. Manipuloidut setelit viittaavat kysymyksiin markkinoista ja (siirtomaan) representaatioon. Teokseen "Money Tree" (Rahapuu), joka on sarjassa "Afrikan nykytaiteen museo," Gaba kokosi muotokuvia taiteilijoista kuten Pablo Picasso, jotka - primitivismin näkökulmasta - liittyvät "afrikkalaiseen" taiteeseen Afrikan maiden seteleissä, kun taas toinen samassa sarjassa oleva työ yhdistää eri maiden todelliset setelit, jotka kuvaavat taiteilijoita kansallisten kulttuurien edustajina.
Angelė Rupšienė

Angelė Rupšienė (o.s. Jankūnaitė, , s. 27. kesäkuuta 1952 Vilna, Liettuan SNT) on liettualaistaustainen Neuvostoliittoa edustanut koripalloilija, olympiavoittaja, maailman- ja euroopanmestari.
Rupšienė voitti Neuvostoliiton naisten maajoukkueessa olympiakultaa Montréalissa 1976 ja Moskovassa 1980, maailmanmestaruuden Brasiliassa 1971 ja Kolumbiassa 1975 sekä Euroopan mestaruuden Unkarissa 1972, Ranskassa 1976 ja Puolassa 1978.
Tesla Semi

Tesla Semi on Teslan kehitteillä oleva kuorma-auto -luokan sähköauto. Sähkörekka kuuluu pohjoisamerikkalaiseen painoluokkaan 8.
Suunnitellut ominaisuudet.
Semistä on kaksi versiota: 300 mailin (482 km) ja 500 mailin (804 km) versiot. Sähkörekassa on neljä itsenäistä sähkömoottoria ja 500 mailin versiossa on yhden megawattitunnin akku. Elon Musk on kertonut että Semin käyttökustannus on 1,26 USD/maili.
Tesla takaa että Semi-sähkörekka ei mene rikki miljoonan mailin ajomatkalla eli 1,6 miljoonalla kilometrillä.
Historia.
Auton valmistus oli tarkoitus alkaa loppuvuodesta 2019, mutta huhtikuussa 2020 ilmoitettiin että tuotanto viivästyy vuoteen 2021 asti. 
Alkuvuonna 2019 Tesla oli vastaanottanut noin 2000 Semi-sähkörekkojen tilausta.
Vuonna 2024 on arveltu, että Yhdysvaltain ympäristönsuojeluviraston (EPA) uudet kuorma-autojen päästörajoitukset, jotka edistävät nollapäästöiseen liikenteeseen siirtymistä, kasvattavat Semi-sähkörekan suosiota.
Viivästymisien jälkeen malli eteni pienimuotoiseen sarjatuotantoon ja muutamia tusinoita toimitettiin osa koeohjelmaa. Tavoite oli aloittaa varsinainen sarjatuotanto ja toimitukset asiakkaille vuonna 2025, mutta tuotanto on pysähtynyt ja uutena tavoitteena on toimittaa 18 ajoneuvoa vuonna 2026.
Freightliner Trucks

Freightliner Trucks on yhdysvaltalainen kuorma-autojen valmistaja, jonka omistaa saksalainen hyötyajoneuvovalmistaja Daimler Truck. Freightliner Trucksin brändi on Freightliner, joka on Pohjois-Amerikan markkinajohtaja rekkojen painoluokassa 8. New Cascadia -malli on Pohjois-Amerikan ensimmäinen tason 2 autonomiseen ajamiseen kykenevä rekka: se sisältää automaattisen turvavälin hallinnan edessä ajavaan, hätäjarrutuksen kun on törmäämässä esteeseen sekä ratin korjausliikkeen takaisin ajokaistalle kun ajautuu liiaksi tien reunaa kohti. Merkki on vuodesta 1981 ollut saksalaisen Daimlerin omistuksessa.
Mercedes Benzin Sprinter pakettiautoja on myyty Yhdysvalloissa Freightliner brändin alla.
Freightliner Trucks on aikeissa esitellä vuonna 2019 myös tason 4 autonomiseen ajamiseen kykenevän rekan.
Lappers

Lappers on yli 200 asukkaan kylä Siuntion länsiosassa. Se sijaitsee noin 10 kilometrin päässä Lohjan kaupungista. Kylän halki kulkee Lohjan Virkkalan ja Espoon Kivenlahden välinen yhdystie 1130.
Lappersissa sijaitsee urheilukenttä ja Västanlidin seurojentalo, jota ylläpitää nuorisoseura Västra Sjundeå Ungdomsförening.
Dagsmark Petfood

Dagsmark Petfood Oy on suomalainen lemmikinruokavalmistaja. Yrityksen tehdas sijaitsee Loimaalla, Varsinais-Suomessa. 
Tuotteet.
Dagsmarkin ensimmäinen tuote, Dagsmark HÄME -kuivaruoka, tuli myyntiin elokuussa 2017. Seuraavana vuonna tuoteperhe laajeni Dagsmark SAVO -kuivaruoalla, viljattomalla Dagsmark LAPPI -kuivaruoalla ja pikkukoirille suunnatuilla Dagsmark EIRA-, HANKO- ja LEVI-kuivaruoilla. Tämän jälkeen mukaan on tullut kevyempi Dagsmark LAIHIA, pentukoirien oma Dagsmark VIMPELI ja runsasenerginen Dagsmark SYSMÄ. Valikoimaan kuuluu myös erilaisia koirien purutuotteita Dagsmark TIKKURILA ja Dagsmark LUUMÄKI -sarjoissa. Purutuotteiden valmistuksesta vastaa suomalainen Kokkolan Nahka. Koirien tuoteperhettä täydentävät Dagsmark MELLILÄ -koirannamit. 
Kissoille on ollut tarjolla sekä kuiva- että märkäruokia vuodesta 2021 alkaen. Kuivaruokavalikoimaan kuuluvat Dagsmark ILVES, isompi nappulainen Dagsmark TIIKERI ja kevyempi Dagsmark PUUMA. Märkäruoat kantavat nimiä Dagsmark ILVES, TIIKERI ja LEOPARDI. Kaikki kissanruoat ovat viljattomia.
Lemmikkien turkkien pesuun ja hoitoon on kehitetty suomalainen shampoo ja hoitoaine.
Dagsmark-tuotteita myydään muun muassa K- ja S-ryhmän myymälöissä sekä Halpa-Halli-, Hankkija- ja Tokmanni-ketjujen myymälöissä. Yli tuhannen jälleenmyyjän joukossa on myös erikoisliikkeitä. 
Vastuullisuus.
Dagsmarkilla on oma vastuullisuusohjelma ja ympäristöjärjestelmä, joka on ansainnut Ekokompassin. Hiilitassunjälki lasketaan joka vuosi.
Dagsmarkin tuotteet valmistetaan kotimaisista raaka-aineista Suomessa. Suomalaisen Työn Liitto on myöntänyt yritykselle oikeuden käyttää Avainlippua, joka on merkki laadusta ja todennetusta alkuperästä. 
Tausta.
Yritysidea syntyi vuonna 2016, kun perustajat uskoivat, että suomalaista ruokaa syövät ihmiset haluavat tarjota suomalaista ruokaa myös lemmikeilleen. Tehdas aloitti toimintansa kesällä 2017 Dagsmarkin kylästä löytyneestä vapaasta teollisuuskiinteistöstä, entisestä Estrellan perunalastutehtaasta. Pian mukaan tuli myös ulkopuolisia sijoittajia. Tehtaan muutto Mellilään Loimaalle tapahtui vuoden 2020 lopussa.
Yrityksen toimitusjohtajana toimii yksi yrityksen perustajista, Laura Strömberg. Muita perustajajäseniä ovat muun muassa Pekka Siivonen-Uotila, Jukka Kaitaranta, Börje Norrgård ja Topi Jurvanen. Yhtiöön ovat sijoittaneet muun muassa Rovion entinen markkinointijohtaja Peter Vesterbacka ja Kustaa Valtonen sekä joukko muita suomalaisia yksityissijoittajia. Vuonna 2019 Pauligin perheen sijoitusyhtiö English Tea Room teki Dagsmarkiin 1,5 miljoonan euron pääomasijoituksen.
Grosses vollständiges Universal-Lexicon aller Wissenschafften und Künste

Grosses vollständiges Universal-Lexicon aller Wissenschafften und Künste (suom. Suuri Täydellinen Ensyklopedia kaikista Tieteistä ja Taiteista, tunnetaan myös nimellä Zedlerin Universal Lexicon) on 68-osainen saksankielinen tietosanakirja, jonka julkaisi Johann Heinrich Zedler vuosina 1731–1754. Se on eräs suurimmasta koskaan paperille painetuista ensyklopedioista ja ensimmäinen joka sisälsi biografioita elossa olevista henkilöistä systemaattisella tavalla. Tietosanakirja sisältää 68 kirjan lisäksi neljä lisäosaa. Näissä on yhteensä 284 000 artikkelia painettuna 63 000:lle sivulle.
Tietosanakirjan toimittajia Zedlerin lisäksi olivat Jacob August Franckenstein (osat 1–2), Paul Daniel Longolius (osat 3–18) ja Carl Günther Ludovici (osat 19–64 ja lisäosat). Jokaisella oli hieman erilainen tyyli tehdä ensyklopediaa. Osasta 18 eteenpäin tietosanakirja sisältää huomattavan määrän biografioita silloin eläneistä ihmisistä, arvatenkin seurauksena Ludovicin nimittämisestä toimittajaksi.
"Universal Lexiconia" painettiin vain noin 1 500 kappaletta, johtuen valtavasta sivumäärästä. Sitä pidetään ensimmäisenä modernina ensyklopediana saksan kielellä. Julkaisuaikanaan se oli laajin painettu tietosanakirja länsimaissa, ja on edelleenkin eräs suurimmista.
Wielka Encyklopedia Powszechna PWN

Wielka Encyklopedia Powszechna PWN (suom. "Suuri Universaali PWN Ensyklopedia") on puolankielinen yleistietosanakirja, jonka kustansi Wydawnictwo Naukowe PWN Varsovassa, vuosina 1962–1970. Se oli ennen vuotta 2005 laajin koskaan julkaistu puolalainen ensyklopedia.
Tietosanakirja sisältää 82 000 hakusanaa, 12 000 kuvaa tai piirrosta, 200 värillistä ja 650 mustavalkoista erillislehdellä olevaa piirrosta ja 120 värillistä karttaa 13. osassa ja lisäosassa. Tietosanakirjan sisältöä on voimakkaasti sensuroitu. Sen esipuheen mukaan tietosanakirja "perustuu rationaalisiin ja materialistisiin perusteisiin" ja maailmankuvaltaan edustaa "sosialistista ideologiaa".
Kirjoittamiseen osallistui 2 000 kirjoittajaa, 1 000 arvioijaa ja lähes 100 toimittajaa, joiden työtä valvoi Puolan tiedeakatemian (PAN) komitea jota johti professori Tadeusz Kotarbiński.
Kirjasarjan korvasi myöhempi "Wielka Encyklopedia PWN", joka on edeltäjäänsä laajempi.
Olaus Brännström

Arne Olaus Brännström (25. huhtikuuta 1919 Drängsmark, Västerbotten – 8. joulukuuta 2008 Uppsala) oli ruotsalainen pappi, teologian tohtori, Luulajan hiippakunnan piispa.
Elämäkerta.
Olaus Brännström kuului västerbottenilaiseen talonpoikaissukuun. Hän suoritti ylioppilastutkinnon Uppsalassa Fjellstedska skolan -koulussa 1941 ja opiskeli teologiaa Uppsalan yliopistossa. Hänet vihittiin papiksi Luulajan hiippakuntaan 1944. Hän toimi pappina useissa seurakunnissa, kuten Tärendö ja Burträsk sekä hiippakuntapappina Övertorneåssa, Tornionlaaksossa. 1966 hänet nimitettiin Luulajan tuomiorovastiksi ja valittiin Luulajan hiippakunnan piispaksi 1980. Eläkkeelle hän jäi 1986 ja vietti eläkepäivänsä Uppsalassa.
Brännström jatkoi opintojaan työnsä ohella: Hän teki opintomatkan Yhdysvaltoihin 1956–1957 ja kokosi aineistoa väitöskirjaansa varten sekä oli vierailevana opettaja Suomi-collegessa Hancockissa, Michiganissa. Hän väitteli teologian tohtoriksi 1962 lestadiolaisuutta tutkivalla väitöskirjalla "Den laestadianska själavårdstraditionen i Sverige under 1800-talet."
Brännström osallistui myös Ruotsin kirkollisen opintoliiton (Sveriges kyrkliga studieförbund), Luulajan hiippakunnan kirkkolaulupiirin toimintaan ja kuului myös Ruotsin kirkon lähetysjärjestön (Svenska kyrkans mission) hallitukseen.
Tornionlaaksossa työskennellessään Brännström opetteli suomen kielen ja saattoi osallistua siten Ruotsin kirkon suomenkielisen työn kehittämiseen. Hän toimitti vuonna 1972 ilmestyneen virsikirjan "Ruotsin virsikirja" "Kuninkaan käskystä toimitettu 1972" ja toimi puheenjohtajana 1994–2003 työryhmässä, joka käänsi ja valmisteli vuonna 2002 valmistuneen uuden virsikirjan "Ruotsin kirkon virsikirja".
Brännström kuoli 89-vuotiaana ja on haudattu Uppsalan vanhalle hautausmaalle.
Armas (artisti)

Armas (oikealta nimeltään Markus Aaltonen, s. 21. elokuuta 1986) on alun perin Riihimäeltä kotoisin oleva rap-artisti.
Armaksen räpjuuret ovat 2000-luvun alun Riihimäellä ja Mikseri.netissä. Nykyään jo helsinkiläistynyt artisti tekee vaihtoehtoista suomiräppiä henkilökohtaisista aiheista.
Essi Sievers

Essi Sievers (o.s. Hallvar, s. 2. huhtikuuta 1983 Oulu) on suomalainen jääkiekkoilija, joka pelasi pääsarjatasolla 15 vuotta ja kuului myös Suomen maajoukkueeseen. Hän oli pelipaikaltaan puolustaja.
Sievers edusti naisten SM-sarjassa Oulun Kärppiä kaudet 1999–2002 sekä Espoo Bluesia kausina 2002–2014. Kauden 2010–2011 hän pelasi Saksan pääsarjassa Eisladies Berlinin joukkueessa. Sievers pelasi SM-sarjassa kaikkiaan 314 runkosarjaottelua, joissa hänen tehopisteensä ovat 75 + 121 = 196, sekä 104 pudotuspeliä tehopistein 10 + 24 = 34. Hän voitti kahdeksan Suomen-mestaruutta vuosina 2003–2005, 2007–2009 ja 2013–2014 sekä saavutti kolme SM-hopeaa ja kaksi SM-pronssia.
Suomen maajoukkueessa Sievers pelasi 91 maaottelua ja teki niissä kaksi maalia sekä sai 13 syöttöpistettä. MM-kilpailuissa hän pelasi vuosina 2011, joissa Suomi saavutti pronssia, ja 2012, jolloin Suomi sijoittui neljänneksi.
Piia Kotikumpu

Piia Kotikumpu (o.s. Lallukka, s. 11. kesäkuuta 1985 Lappeenranta) on suomalainen jääkiekkoilija, joka pelasi naisten SM-sarjassa kymmenisen vuotta ja kuului myös Suomen maajoukkueeseen. Hän oli pelipaikaltaan hyökkääjä.
Kotikumpu edusti naisten SM-sarjassa Espoo Bluesia kausina 2000–2009 ja 2011–2012 sekä Alavuden Peli-Veikkoja kaudella 2009–2010. Hän pelasi SM-sarjassa kaikkiaan 197 runkosarjaottelua, joissa hänen tehopisteensä ovat 102 + 138 = 240, sekä 64 pudotuspeliä tehopistein 18 + 28 = 46. Hän voitti kahdeksan Suomen-mestaruutta vuosina 2001–2005 ja 2007–2009 sekä saavutti yhden SM-pronssin.
Suomen maajoukkueessa Kotikumpu pelasi 46 maaottelua ja teki niissä viisi maalia sekä sai yhdeksän syöttöpistettä. MM-kilpailuissa hän pelasi vuosina 2008 ja 2009, joissa molemmissa Suomi saavutti pronssia.
Encyklopedia Kościelna

Encyklopedia Kościelna (suom. Kirkkoensyklopedia), koko nimeltään "Encyklopedja Kościelna podług teologicznej encyklopedji Wetzera i Weltego z licznemi jej dopełnieniami" (suom. Kirkkoensyklopedia perustuen Wetzerin ja Welten teologiseen ensyklopediaan lukuisine lisäyksineen) on puolalainen ensyklopedia. Se koostuu 33 osasta ja julkaistiin Varsovassa vuosina 1873–1933. Tietosanakirjan toimitti Michał Nowodworski, paitsi viimeisen osan 33. Stefan Biskupski. Se oli yksi suurista puolalaisista kustannushankkeista Venäjän vallan alla.
Encyklopedia Kościelna perustuu Heinrich Joseph Wetzerin ja Benedict Welten katolista historiaa ja teologiaa käsittelevään "Wetzer-Welte Kirchenlexikon" ensyklopediaan.
Tietosanakirja on kokonaan digitoitu ja ensimmäiset 32 osaa ovat saatavissa vapaasti Internetistä. (Digitoitu osa 33. vuodelta 1933 on nähtävissä vain Puolan Kansalliskirjaston lukuhuoneessa.)
Kajsa Hallberg Adu

Kajsa Hallberg Adu (s. 7. helmikuuta 1981 Uumaja) on ruotsalainen bloggaaja sekä akateeminen luennoitsija Ashesin yliopistossa Ghanassa Länsi-Afrikassa. Hän on perustanut Blogging Ghana -järjestön. Hän on myös kouluttautunut Uppsalan yliopistossa.
Alena Abramovitš

Alena Abramovitš (, , s. 18. heinäkuuta 1981 Minsk) on valkovenäläinen käsipalloilija, joka edustaa Ferencvárosi TC:tä ja Valko-Venäjän naisten käsipallomaajoukkuetta. Hän on pelipaikaltaan maalivahti. Abramovitš on voittanut naisten EHF Cup Winners’ Cupin joukkueensa riveissä kaksi kertaa, vuosina 2011 ja 2012.
Labiduridae

Labiduridae on pihtihäntäisten (Dermaptera) lahkoon kuuluva hyönteisheimo. Siihen kuuluu 3 alaheimoa, 7 sukua ja noin 72 lajia. Heimon levinneisyys on kosmopoliittinen. Labiduridae-hyönteisillä on hyvin kehittyneet siivet ja pitkät tuntosarvet.
4×4=12

4×4=12 on deadmau5:n viides studioalbumi, joka julkaistiin 6. joulukuuta 2010. Albumi sai hyviä arvostelua kriitikoilta ja se oli ehdolla Grammy-gaalassa parhaaksi elektroniseksi albumiksi. Albumi myi Kanadassa platinaa, Yhdysvalloissa ja Britanniassa kultaa
Fabrosaurus

Fabrosaurus oli varhaisella jurakaudelle noin 199-189 miljoonaa vuotta sitten elänyt ornithopodeihin kuulunut kasvinsyöjädinosaurussuku, joka eli Etelä-Afrikassa.
Fossiilit.
Paleontologi Leonard Ginsburg nimesi "Fabrosauruksen" vuonna 1964. Se nimettiin ranskalaisen tiedemiehen Jean Henri Fabren mukaan. Fabrosaurus oli yksi aikaisimmista lintulantioisista dinosauruksista. Sen luita on löydetty Etelä-Afrikasta. Se opittiin toisen samankaltaisen "Lesothosauruksen" avulla.
Nimi.
Se nimettiin sen osittaisen leukaluun avulla, jossa oli kolme hammasta.
Kuvaus.
"Fabrosaurus" oli hyvin kehittynyt kävelemään kahdella jalalla. "Fabrosaurus" oli kevytrakenteinen dinosaurus ja sillä oli ontot luut, jonka ansiosta se pystyi juoksemaan nopeasti turvaan pedoilta. "Fabrosaurukset" kasvoivat yleensä yhden metrin pituisiksi.
Ravinto.
"Fabrosauruksella" oli terävät hampaat ja ne olivat melko yksinkertaiset. Niiden leaut liikkuivat vain pystysuunnassa ja tällä tavalla sen oli pilkottava ravintonsa.
Dorthe Berntsen

Dorthe Berntsen (s. 26. huhtikuuta 1962 Ring, Brædstrup, Tanska) on tanskalainen psykologi ja Aarhusin yliopiston psykologian professori.
Hän opiskeli Aarhusin yliopistossa, josta valmistui psykologia pääaineenaan kandidaatiksi (BA) 1991, maisteriksi (MA) 1993 ja edelleen tohtoriksi 1997. Hän toimi psykologian apulaisprofessorina (lektor) vuosina 2000–2006 ja on ollut psykologian professori vuodesta 2006 lähtien.
Berntsenin tutkimuskohteisiin kuuluvat autobiografisen muistin eli omaan elämänhistoriaan liittyvien asioiden muistamisen aihepiiri yleisesti, tahtomattomat autobiografiset muistot, ikääntymisen ja autobiografisen muistin yhteys, sosiaaliset ja kulttuurin vaikutukset henkilökohtaisen muistin ja elämäntarinan organisointiin sekä niiden kehitykseen, muistin yhteys traumoihin ja mielenterveyden häiriöihin, erityisesti traumaperäiseen stressihäiriöön (PTSD).
Professori Berntsenin johtama tutkimuskeskus Center on Autobiographic Memory Research (CON AMORE) on kerännyt kansainvälistä mainetta ihmisen autobiografisen muistin osaamiskeskuksena. Se sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2017.
Tutkimuskeskuksessa tutkitaan myös elämäntarinan käyttöä muistamista ylläpitävässä ja kehittävässä terapiassa (). Tätä työtä voidaan soveltaa esimerkiksi muistisairaiden ihmisten kuntoutuksessa.
Pertti Laine (kirjailija)

Pertti Laine (s. 1949) on suomalainen kirjailija. Hän on koulutukseltaan taloustieteen maisteri. Hän on tehnyt pitkän työuran liike-elämässä sekä teollisuus- että palvelusektorilla. Työnsä ohella Lempäälässä asuva Laine on kirjoittanut runoja, novelleja ja pakinoita sekä osallistunut vuosien ajan luovan kirjoittamisen kursseille ja kirjoittajapiirin toimintaan. Esikoisromaani Perheenisä ilmestyi 2016.
Kreolikansat

Kreolikansat ovat etnisiä ryhmiä, jotka syntyivät eurooppalaisten ja ei-eurooppalaisten kansojen sekoittuessa. Kreolikansat ovat tyypillisesti valkoisten länsieurooppalaisten siirtomaa-asukkaiden, länsiafrikkalaisten, ja eri alueiden alkuperäiskansojen jälkeläisiä. Kreolikansojen etninen tausta vaihtelee suuresti.
Coma Pedrosa

Coma Pedrosa on Andorran korkein vuori. Vuori on 2 945 metriä korkea, ja se sijaitsee La Massanan pitäjässä.
Pitkä Karijärvi

Pitkä Karijärvi on Lapissa Ylitorniolla Kivilompolon kylän lähellä sijaitseva järvi.
Maantietoa.
Järven pinta-ala on 2,8 hehtaaria, se on 450 metriä pitkä ja 100 metriä leveä. Järvellä on kartan mukaan kaksi saarta. Sen rantaviivan pituus on 1,2 kilometriä.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 133,4 metriä mpy.
Iso Karijärvi (Ylitornio)

Iso Karijärvi on Lapissa Ylitorniolla Kivilompolon kylän lähellä sijaitseva järvi.
Maantietoa.
Järven pinta-ala on 9,2 hehtaaria, se on 500 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 127,8 metriä mpy.
Törmäslompolo (Ylitornio)

Törmäslompolo on Lapissa Ylitorniolla Kantomaanpään kylän lähellä sijaitseva järvi.
Maantietoa.
Järven pinta-ala on 46,3 hehtaaria, se on 1,6 kilometriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 3,0 kilometriä. Järvi on luodattu ja siitä on julkaistu syvyyskartat.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Tengeliönjoen yläosan alueeseen (67.913) se kuuluu. Järven vedenpinnan korkeus on 73,1 metriä mpy.
Thomas Kingo

Thomas Hansen Kingo (15. joulukuuta 1634 Slangerup – 14. lokakuuta 1703 Odense) oli tanskalainen pappi, Odensen piispa Fynin hiippakunnassa, virsirunoilija ja virsikirjan julkaisija. 
Elämäkerta.
Kingo valmistui teologian kandidaatiksi 1658 ja toimi kotiopettajana muutaman vuoden ajan, ennen kuin hänet nimitettiin Slangerupin kirkkoherraksi. 1677 hänet nimitettiin Fynin hiippakunnan piispaksi ja aateloitiin 1683. 
Jo Slangerupissa alkoi hänen virsirunoilijan ura. 1674 hän julkaisi virsikokoelman "Aandeligt Sjungekor", jossa oli aamu- ja iltavirsiä sekä katumusvirsiä. Piispaksi hänet nimitettiin hänen virsityönsä ansioiden takia. Hän oli aikansa merkittävin tanskalainen runoilija – laajemminkin ottaen barokkirunouden kaikkein huomattavimpia edustajia. Toinen kokoelma hänen virsiään ilmestyi 1681 ja kaksi vuotta myöhemmin hän sai kuninkaalta tehtäväksi valmistella uuden virsikirjan. Siihen kului kuusi vuotta. Hänen valmistelemansa ”talvipuolen virsikirja”, jossa oli kirkkovuoden virret adventista pääsiäiseen, valmistui 1689. Kingon virsikirjaehdotuksessa oli 267 virttä, joista hän oli kirjoittanut puolet. Sitä ei kuitenkaan hyväksytty käyttöön. Kingon katsottiin menneen liian pitkälle muokatessaan vanhoja virsiä. Roskilden tuomiorovasti Søren Jonaesøn sai nyt tehtäväkseen valmistella uuden virsikirjaehdotuksen. Hänen ehdotuksensa, joka valmistui 1693, ei vuorostaan sisältänyt yhtään Kingon virttä, eikä sitäkään hyväksytty. Uusi ehdotus valmistui 1696, jonka valmisteli Kööpenhaminan papeista koottu komitea, ja se lopulta hyväksyttiin 1699 ("Den Forordnede Ny Kirke-Psalme-Bog"), oli siinä 86 Kingon virttä ja se tunnettiin Kingon virsikirjana. Kingo lienee ollut työn taustalla, jopa niin, että komitea olisi ollut hänen ehdottamansa. Hän ehti itse käyttää sitä neljä vuotta ennen kuolemaansa. Kirjasta tuli pitkä-ikäinen, sillä viimeiset sitä käyttäneet seurakunnat luopuivat siitä vasta 1960-luvulla. 
Hans Adolf Brorsonin ja Nikolai Frederik Severin Grundtvigin ohella Kingoa pidetään yhtenä Tanskan kolmesta suuresta virsirunoilijasta. Tanskan kirkon virsikirjassa vuodelta 2002 on peräti 82 Kingon kirjoittamaa virttä. Vain Grundtvigin virsiä on enemmän.
Virsiä suomeksi.
Suomen evankelis-luterilaisen kirkon virsikirjassa 
Ruotsin kirkon virsikirjassa 
Hengellisiä lauluja ja virsiä
Taipaleenjärvi (Ylitornio)

Taipaleenjärvi on Lapissa Ylitorniolla Kantomaanpään kylän lähellä sijaitseva järvi.
Maantietoa.
Järven pinta-ala on 1,6 hehtaaria, se on 250 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Tengeliönjoen yläosan alueeseen (67.913) se kuuluu. Järven vedenpinnan korkeus on 77 metriä mpy.
Puonilampi

Puonilampi on Lapissa Ylitorniolla Törmäsjärven kylän lähellä sijaitseva lampi.
Maantietoa.
Lammen pinta-ala on 5,5 hehtaaria, se on 450 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet.
Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Tengeliönjoen yläosan alueeseen (67.913) se kuuluu. Lammen vedenpinnan korkeus on 122,3 metriä mpy.
Paojärvi

Paojärvi on Lapissa Ylitorniolla Kauvosaarenpään kylän lähellä sijaitseva järvi.
Maantietoa.
Järven pinta-ala on 1,4 hehtaaria, se on 200 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Sammaljoen valuma-alueeseen (67.915) se kuuluu. Järven vedenpinnan korkeus on 197,4 metriä mpy.
Pikkujärvi (Ylitornio)

Pikkujärvi on Lapissa Ylitorniolla Kivilompolon kylän lähellä sijaitseva järvi.
Maantietoa.
Järven pinta-ala on 1,0 hehtaaria, se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 400 metriä.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 116,4 metriä mpy.
Kivilompolo (järvi Ylitorniolla)

Kivilompolo on Lapissa Ylitorniolla Kivilompolon kylän lähellä sijaitseva järvi.
Maantietoa.
Järven pinta-ala on 29 hehtaaria, se on 1,1 kilometriä pitkä ja 500 metriä leveä. Järvellä on kartan mukaan 7 saarta. Järvi on luodattu ja siitä on julkaistu syvyyskartat. Järven tilavuudeksi on saatu 0,00031 kuutiokilometriä eli 0,310 miljoonaa kuutiometriä. Sen keskisyvyys on 1,1 metriä ja suurin syvyys on 1,7 metriä. Sen rantaviivan pituus on 3,6 kilometriä.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 110,2 metriä mpy.
Kotolompolo

Kotolompolo on Lapissa Ylitorniolla Kivilompolon kylän lähellä sijaitseva järvi.
Maantietoa.
Järven pinta-ala on 7,4 hehtaaria, se on 550 metriä pitkä ja 300 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 80 000 kuutiometriä. Sen keskisyvyys on 1,1 metriä ja suurin syvyys on 1,4 metriä. Sen rantaviivan pituus on 1,4 kilometriä.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 110,5 metriä mpy.
Salamalompolo

Salamalompolo on Lapissa Ylitorniolla Kivilompolon kylän lähellä sijaitseva järvi.
Maantietoa.
Järven pinta-ala on 10,0 hehtaaria, se on 450 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä. Järvi on luodattu ja siitä on julkaistu syvyyskartat.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 111,2 metriä mpy.
Salamajärvi (Ylitornio)

Salamajärvi on Lapissa Ylitorniolla Kivilompolon kylän lähellä sijaitseva järvi.
Maantietoa.
Järven pinta-ala on 132 hehtaaria eli 1,3 neliökilometriä, se on 2,0 kilometriä pitkä ja 1,0 kilometriä leveä. Järvellä on kartan mukaan kolme saarta. Järvi on luodattu ja siitä on julkaistu syvyyskartat. Järven tilavuudeksi on saatu 0,000514 kuutiokilometriä eli 0,515 miljoonaa kuutiometriä. Sen keskisyvyys on 0,5 metriä ja suurin syvyys on 1,7 metriä. Sen rantaviivan pituus on 8,7 kilometriä.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 111,3 metriä mpy.
Hanhilampi (Ylitornio, Ahvenjärvi)

HanhilampiHanhilampi (p) on Lapissa Ylitorniolla Kivilompolon kylän lähellä sijaitseva lampi.
Maantietoa.
Lammen pinta-ala on 7,8 hehtaaria, se on 500 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet.
Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Lammen vedenpinnan korkeus on 120,1 metriä mpy.
Hanhilampi (Ylitornio, Kivilompolo)

HanhilampiHanhilampi (e) on Lapissa Ylitorniolla Kivilompolon kylän lähellä sijaitseva lampi.
Maantietoa.
Lammen pinta-ala on 2,7 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet.
Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Lammen vedenpinnan korkeus on 111,8 metriä mpy.
Pikku Karijärvi (Ylitornio)

Pikku Karijärvi on Lapissa Ylitorniolla Kivilompolon kylän lähellä sijaitseva lampi.
Maantietoa.
Lammen pinta-ala on 2,3 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet.
Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Lammen vedenpinnan korkeus on 124,5 metriä mpy.
Silvia Calvó i Armengol

Silvia Calvó i Armengol (s. 15. lokakuuta 1969) on andorralainen Andorran demokraatit -puolueen poliitikko. Hän on toiminut Andorran ympäristö-, maatalous- ja kestävän kehityksen ministerinä vuodesta 2015 lähtien.
Ruutanajärvi (Ylitornio)

Ruutanajärvi on Lapissa Ylitorniolla Kivilompolon kylän lähellä sijaitseva lampi.
Maantietoa.
Lammen pinta-ala on 1,0 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet.
Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Lammen vedenpinnan korkeus on 128 metriä mpy.
Karilampi (Ylitornio)

Karilampi on Lapissa Ylitorniolla Kivilompolon kylän lähellä sijaitseva lampi.
Maantietoa.
Lammen pinta-ala on 1,1 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet.
Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Lammen vedenpinnan korkeus on 127,8 metriä mpy.
Hosiojärvi (Ylitornio, Kivilompolo)

Hosiojärvi on Lapissa Ylitorniolla Kivilompolon kylän lähellä sijaitseva järvi.
Maantietoa.
Järven pinta-ala on 75 hehtaaria, se on 1,3 kilometriä pitkä ja 950 metriä leveä. Sillä on neljä saarta, joiden yhteispinta-ala on 0,25 hehtaaria. Kaikki neljä saarta ovat kooltaan aarin ja hehtaarin väliltä. Järvi on luodattu ja siitä on julkaistu syvyyskartat. Järven tilavuudeksi on saatu 1,9 miljoonaa kuutiometriä eli 0,0019 kuutiokilometriä. Sen keskisyvyys on 2,5 metriä ja suurin syvyys on 7,6 metriä. Sen rantaviivan pituus on 4,8 kilometriä.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 112,7 metriä mpy.